OBAVIJEST I UPUTE KANDIDATIMA

Podaci vezani uz javni natječaj za  prijam 1 izvršitelja (m/ž) na radnom mjesto „Viši stručni suradnik za financije“ u službu u Jedinstveni upravni odjel Općine Cerna 

Natječaj  je objavljen u Narodnim novinama broj; 125/2025 i na službenim stranicama Općine Cerna  dana 3. listopada 2025. godine.
Rok za podnošenje prijava ističe 11. listopada 2025. godine.
OPIS POSLOVA I ZADATAKA
1.Viši stručni suradnik za financije

Izrađuje i sudjeluje u izradi proračuna, obračuna proračuna i izvješća, prati izvršenje proračuna, prati ostvarenje prihoda i rashoda, isplate iz proračuna te obavlja ostale financijske poslove vezane uz proračun. 
Izrađuje i sudjeluje u izradi najsloženijih stručnih materijala iz područja proračuna.           
Obavlja stručne poslove koji se odnose na knjigovodstvo i knjigovodstvenu evidenciju, računovodstvo i računovodstvenu evidenciju, knjiženja.
Prati naplatu prihoda i primitaka i izvršavanje rashoda i izdataka, prikuplja i obrađuje podatke vezane za izvršavanje proračuna kontrolira zakonitu uporabu sredstava po financijskim planovima, te nadzire namjensko i racionalno trošenje sredstava dodijeljenih iz proračuna Općine.
Vodi analitičke evidencije kupaca i dobavljača na temelju ulaznih računa, izlaznih računa i izvadaka računa.
Vodi evidenciju ulaznih i izlaznih računa, te ažurira plaćanje i naplatu istih. Vodi blagajničko poslovanje. Izrađuje završno financijsko izvješće.
Surađuje u pripremi i provedbi postupka javne nabave.
Prati propise značajne za potrebe radnog mjesta, te obavlja i druge poslove po nalogu pročelnika Jedinstvenog upravnog odjela

PODACI O PLAĆI
Koeficijent složenosti poslova radnog mjesta:

[bookmark: _Hlk116369910]Sukladno odredbama Zakona o plaćama u lokalnoj i područnoj(regionalnoj) samoupravi („Narodne novine“ broj 28/10, 10/23) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenata složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Visina osnovice plaće određena je Odlukom o osnovici za obračun plaće službenika i namještenika Jedinstvenog upravnog odjela Općine Cerna („Službeni vjesnik Vukovarsko-Srijemske županije“ broj: 6/2025), dok je koeficijent određen Izmjenom i dopunom odluke o koeficijentima za obračun plaće službenika i namještenika Jedinstvenog upravnog odjela Općine Cerna („Službeni vjesnik“ Vukovarsko-Srijemske županije broj: 1/2019“).





TESTIRANJE KANDIDATA

Prethodna provjera znanja i sposobnosti Prethodna provjera znanja i sposobnosti kandidata obavlja se putem pisanog testiranja i intervjua s Povjerenstvom za provedbu javnog natječaja. 

Pravni izvori i drugi izvori za pripremanje kandidata za pisano testiranje su sljedeći:

Pitanja kojima se testira provjera znanja za obavljanje poslova radnog mjesta za koje je raspisan  oglas temelje se na sljedećim propisima
1. Zakon o lokalnoj i područnoj (regionalnoj) samoupravi („Narodne novine” broj 86/08, 61/11, 04/18, 112/19, 17/25),
2. Zakon o proračunu („ Narodne novine“ broj 144/21)
3. Zakon o općem upravnom postupku („ Narodne novine“ broj 47/09 i 110/21)
4. Pravilnik o financijskom izvještavanju u proračunskom računovodstvu („ Narodne novine“ broj 144/21)
5. Zakon o javnoj nabavi („Narodne novine“ broj: 120/16, 114/22).

Svi navedeni propisi mogu se pronaći na internet stranici „Narodnih novina“ (www.nn.hr).

PRAVILA TESTIRANJA 

Postupak testiranja i intervjua provest će Povjerenstvo za provedbu javnog natječaja.
1. Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta (osobna iskaznica, putovnica). Kandidati koji ne mogu dokazati identitet neće moći pristupiti testiranju; 
2. Kandidat koji ne pristupi testiranju smatrat će se da je povukao prijavu na javni natječaj; 
3. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostoriju u kojoj se obavlja provjera, razgovarati ili na drugi način ometati ostale kandidate; 
4. Nakon uvodnih radnji započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavljuje. Pisano testiranje traje 45 minuta; 
5. Za svaki dio provjere znanja kandidatima se dodjeljuje određen broj bodova od 1 do 10; 
6. smatra se da su kandidat/kinje položili pisani test ako su ostvarili najmanje 50% bodova na provedenom testiranju. 







INTERVJU 

1. intervju/razgovor se provodi samo s onim kandidatima koji su ostvarili 50% i više broja bodova na pismenom testiranju; 
2. povjerenstvo za provedbu javnog natječaja kroz intervju sa kandidatima utvrđuje interese, komunikativnost, kreativnost, profesionalne ciljeve i motivaciju kandidata 
3. rezultati intervjua boduju se od 1 do 10. Nakon provedene provjere znanja i sposobnosti kandidata, povjerenstvo za provedbu javnog natječaja utvrđuje rang listu kandidata prema ukupnom broju ostvarenih bodova na temelju pisanog testiranja i intervjua. Izvješće o provedenom postupku i rang-listu kandidata povjerenstvo dostavlja pročelniku Jedinstvenog upravnog odjela Općine Cerna.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta. Ukupan broj bodova koje kandidati mogu ostvariti na pisanom testiranju i intervjuu je 20 bodova.

Podnositelji koji ne podnesu pravodobnu i urednu prijavu ili ne ispunjavaju formalne uvjete iz natječaja neće se smatrati kandidatima prijavljenim na natječaj. Kandidat može tijekom natječajnog postupka pisanim putem povući prijavu. Vrijeme održavanja prethodne provjere znanja i sposobnosti kandidata bit će objavljeno na ovoj web stranici (www.cerna.hr), te na oglasnoj ploči Općine Cerna, najkasnije pet dana prije održavanja provjere. 



POVJERENSTVO ZA PROVEDBU JAVNOG NATJEČAJA
					


































































